ಟಿಕ್ಟಾಕ್ನ ಚೀನೀ ಕಂಪನಿ ಜತೆಗಿನ ವಹಿವಾಟು ನಿಷೇಧಿಸಿದ ಟ್ರಂಪ್ ವಾಷಿಂಗ್ಟನ್: ಚೀನಾ ವಿರುದ್ಧದ ನಿಲುವನ್ನು ಹಂತ ಹಂತವಾಗಿ ಬಿಗಿಗೊಳಿಸುತ್ತಿರುವ ಅಮೆರಿಕ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಗುರುವಾರ ಇನ್ನಷ್ಟು ತೀವ್ರಗೊಳಿಸಿದ್ದಾರೆ. ಟಿಕ್ಟಾಕ್ ಕಂಪನಿ ಜತೆಗಿನ ವಹಿವಾಟನ್ನು ಸಂಪೂರ್ಣ ನಿಷೇಧಿಸಿ ಎಕ್ಸಿಕ್ಯೂಟಿವ್ ಆರ್ಡರ್ಗೆ ಅವರು ಸಹಿ ಹಾಕಿದ್ದಾರೆ. ಇದರೊಂದಿಗೆ ಮುಂದಿನ 45 ದಿನದೊಳಗಾಗಿ ಚೀನೀ ಕಂಪನಿ ಬೈಟ್ ಡ್ಯಾನ್ಸ್ ಜತೆಗಿನ ವಹಿವಾಟು ಸಂಪೂರ್ಣ ಸ್ಥಗಿತಗೊಳ್ಳಲಿದೆ. ನಮ್ಮ ರಾಷ್ಟ್ರೀಯ ಭದ್ರತೆಯನ್ನು ಕಾಪಾಡುವ ಸಲುವಾಗಿ ಟಿಕ್ಟಾಕ್, ವಿಚಾಟ್ ಮಾಲೀಕರ ವಿರುದ್ಧ ಕಠಿಣ ಕ್ರಮ ತೆಗೆದುಕೊಳ್ಳಬೇಕು. ಈ ಆಯಪನ್ನು ಚೀನಾದ ಕಮ್ಯೂನಿಸ್ಟ್ ಪಾರ್ಟಿ ಸುಳ್ಳು ಸುದ್ದಿ ಹರಡುವುದಕ್ಕೋಸ್ಕರ ಬಳಸುವ ಸಾಧ್ಯತೆ ಇದೆ. ಹೀಗಾಗಿ ಅದರ ಜತೆಗಿನ ವ್ಯವಹಾರವನ್ನು ಸಂಪೂರ್ಣವಾಗಿ ನಿಷೇಧಿಸಲಾಗುತ್ತಿದೆ ಎಂಬ ಅಂಶ ಎಕ್ಸಿಕ್ಯೂಟಿವ್ ಆರ್ಡರ್ನಲ್ಲಿದೆ. ಅಮೆರಿಕ ಚೀನಾ ಸಂಬಂಧ ದಿನೇದಿನೆ ಹದಗೆಡುತ್ತಿದ್ದು, ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಉದ್ವಿಗ್ನತೆ ಮೂಡಿದೆ. ಇದೇ ರೀತಿ, ಚೀನಾ ತನ್ನ ನೀತಿಯಿಂದಾಗಿ ಭಾರತದ ಜತೆಗೂ ಉದ್ವಿಗ್ನ ಸಂಬಂಧವನ್ನು ಹೊಂದಿದ್ದು ಯುದ್ಧ ಸನ್ನಿವೇಶದತ್ತ ಮುನ್ನಡೆಯುತ್ತಿದೆ. ಏಜೆನ್ಸೀಸ್ ಶ್ರೀಲಂಕಾ ಸಂಸತ್ ಚುನಾವಣೆಯಲ್ಲಿ ಮಹಿಂದಾ ರಾಜಪಕ್ಸ ಸರ್ಕಾರಕ್ಕೆ ಭಾರಿ ಗೆಲುವು